Ser ikun obbligatorju b’liġi li min jaħdem mat-tfal jirraporta kull suspett ta’ abbuż fuqhom. Dan qed jiġi propost fil-liġi dwar it-tfal li ser tintroduċi diversi bidliet ghal ħarsien u l-protezzjoni tat-tfal. Qed jiġi propost ukoll li jidħlu kunċetti ġodda fosthom foster care permanenti u l-liġi tipprovdi għal ċentru għal Child Assessment bil-għan li titnaqqas it-trawma li jgħaddu minna t-tfal meta jkunu meħtieġa proċessi investigattivi. Il-Ministru għal-familja u s-solidarjeta soċjali Marie Louise Coleiro Preca qalet li l-liġi ser tipproponi biex għall-ewwel darba l-ordnijiet tal-ħarsien tat-tfal meta t-tfal ikollhom bżonn il-protezzjoni jgħaddu minn idejn il-Ministru għal idejn il-Qorti tal-familja. Dr Ruth Farrugia esperta f’dan il-qasam spjegat li l-liġi tpoġġi lit-tfal fiċ-ċentru u tfaslet fuq is-suġġerimenti tagħhom u tal-genituri fost oħrajn. Dr Farruġia spjegat li dan l-abbozz jaħseb prinċipalment fid-drittijiet tat-tfal. Is-segretarju Parlamentari Owen Bonnici iddeskriva din il-liġi bħala waħda importanti u stqarr li hija ħasra li qatt ma kellna leġislazzjoni tat-tip tagħha qabel.